Marijan Vajda (režiser)
Marijan Vajda (Zagreb, 1920 - München, 1997) bio je hrvatski i jugoslavenski filmski režiser. Karijeru je počeo nakon studija na Zagrebačkom sveučilištu koje je prekinuo Drugi svjetski rat. Po njegovom završetku se preselio u Beograd gdje je počeo raditi za vojni studio Zastava film. Pažnju je privukao populističkim komedijama 1960-ih, ali mu je najpoznatija od njih, Šeki snima, pazi se iz 1962. godine, u kojoj je nastojao za tadašnju Jugoslaviju atipičan način iskoristiti fenomen celebrityja, zapečatio karijeru. Zbog izuzetno loših kritika je izbačen iz Saveza režisera Jugoslavije. Početkom 1970-ih se s obitelji preselio u Austriju gdje je 1970-ih pod pseudonimom Mario d'Alcala snimio nekoliko eksploatacijskih filmova.

Vanjske veze 
 Nenad Polimac: Čudnovati slučaj jugoslavenskog Eda Wooda // Gordogan, 2009, № 15/18, s. 138—153.
 

Srpski filmski režiseri
Hrvatski filmski režiseri
Jugoslavenski filmski režiseri
Biografije, Zagreb